cyanic-selkie/wikianc huggingface dataset:
Sviestiņi
Külas kasvab looduskaitsealune Sviestiņi mets-õunapuu, mis on üks suuremaid mets-õunapuid Lätis.
Roberts Blossom
Tema tuntumad rollid on peaosa filmis "Deranged" (1974) ja kõrvalosad filmides "Üksinda kodus" (1990), "The Great Gatsby" (1974), "Close Encounters of the Third Kind" (1977), "Escape from Alcatraz" (1979), "Christine" (1983), "The Last Temptation of Christ" (1988) jt.
Pärast seda, kui ta 1990. aastatel näitlemisest loobus, tegeles ta luuletamisega.
Ta suri ajuvereringehaigusse, elades hooldekodus.
Teet Korsten
Teet Korsten (sündinud 9. veebruaril 1967) on eesti ajakirjanik, tõlkija, endine vaimulik.
Aastatel 1994–1998 oli ta EELK Elva koguduse vaimulik (diakon). 2008. aastast töötab ajalehe Põhjarannik toimetajana.
2020. aastast on ta Constelling OÜ juhatuse liige.
Ta kolis 2023. aasta aprillis Kohtla-Järvelt Tallinnasse maja põlengu tõttu. 7. aprilli öösel juhtunud arvatavas süütamises hukkus tema kass. Ka 6. aprillil põles tema maja.
Vaesuse tsükkel
Vaesuse tsükkel (inglise cycle of poverty) on iseenesest võimenduv vaesuse ja sotsiaalse heidiklikkuse tsükkel, mis kandub edasi põlvkonnalt põlvkonnale.
Viited
Armut
Euroopa meistrivõistlused poksis
Euroopa meistrivõistlused poksis (inglise European Amateur Boxing Championships) on Euroopa meistrivõistlused poksis, mida korraldab Euroopa Poksi Konföderatsioon (inglise European Boxing Confederation). Võistlusi on peetud ebaregulaarselt, ent enamasti kahe aasta tagant üks kord.
Esimest korda peeti Euroopa sportlaste üle arvestust ja jagati Euroopa meistrite tiitleid 1924. aasta Pariisi suveolümpiamängude poksivõistlusel. Esimesed eraldi võistlused toimusid 5.–7. maini 1925 Stockholmis (Rootsi). 2019. aastal toimusid Minskis (Valgevene) järjekorras 43. meistrivõistlused, järgmised võistlused on kavas korraldada 2023. aastal Krakówis (Poola).
Esimesed Euroopa meistrivõistlused naiste poksis toimusid 2001.
Ottokar von Aderkas
pisi|Ottokar von Aderkas, 1900
Emanuel Hugo Eugen Ottokar von Aderkas (17. juuli/vkj 5. juuli 1859 Oti – 7. märts 1921 Kuressaare) oli Venemaa Keisririigi ametnik, Oti ja Koigi mõisnik.
Tērvete linnus
Tērvete linnuse all võidakse mõelda
Lõik (keeleteadus)
Lõik on kirjutatud proosateksti osa, mis on ümbritsevast tekstist eraldatud taandridade ja/või tühjade ridadega.
Lõigu võib moodustada üks või rohkem lauset, lõigu laused on üldjuhul omavahel mõttelt seotud (rohkem kui eri lõikudes olevad laused). Lõik on nii vormiliselt kui ka sisuliselt proosateksti põhiüksus. Tekst võib koosneda ka ühestainsast lõigust. Kuigi ühegi loomuliku keele süntaks ei nõua teksti lõikudesse jaotamist, eeldatakse seda tavaliselt ametliku kirjutusstiili osana pikemate tekstide loetavuse hõlbustamiseks.
Üleriiklik Majaomanike Seltside Liit
Üleriiklik Majaomanike Seltside Liit (kaasaegsetes allikates Üleriikline Majaomanikkude Seltside Liit) oli Eesti erakond, mis tegutses 1920. aastatest kuni 1932. aastani. 1932 ühines erakond Rahvusliku Keskerakonnaga.
Erakond sai II Riigikogu valimistel 2,2% häältest ja seega 2 kohta Riigikogus. III Riigikogu valimistel sai erakond 2,4% häältest ja seega samuti 2 kohta Riigikogus.
Washingtoni monument
pisi|Washingtoni monument Washingtoni monument (inglise keeles Washington Monument) on Ameerika Ühendriikide esimese presidendi George Washingtoni mälestusmärk (obelisk) USA pealinnas Washingtonis National Mallis.
Monumendi kõrgus on 169 meetrit. See on valmistatud marmorist, graniidist ja gneisist.
Monumendi ehitus algas nurgakivi panekuga 4. juulil 1848, kuid ehitus katkes 1854. Ehitus jätkus 1877 ja monument valmis alles päiskivi panekuga 6. detsembril 1884. Monument pühitseti 21. veebruaril 1885 ja avati ametlikult 9. oktoobril 1888. Vahepealne paus tuli sellepärast, et algul lõppes raha otsa ja siis toimus kodusõda. Kerge muutus marmori värvis näitab, kus ehitus pooleli jäi. See asub 46 m kõrgusel ehk 27% kõrgusel obeliski pikkusest.
Monumendi arhitekt 1840. aastatel oli Robert Mills, aga kui ehitust pärast pausi jätkati, siis tehti tema projekt oluliselt ümber.
Washingtoni monument oli maailma kõrgeim ehitis Eiffeli torni valmimiseni Pariisis 1889. aastal. Enne Washingtoni monumenti oli maailma kõrgeim ehitis Kölni katedraal, mis on 157 m kõrge.
Tänapäevani on Washingtoni monument maailma kõige kõrgem kiviobelisk. Texases asuv San Jacinto monument on küll 3,6 m kõrgem, aga see pole tehtud kivist, vaid raudbetoonist. Pyongyangis asuv Juche idee monument on samuti vähem kui meetri võrra kõrgem, aga selle ülemised 20 meetrit pole kivist, vaid metallist.
Monumendi sisemuses on trepp, millel on 897 astet ja 50 madet. Lisaks on seal lift, mida esialgu kasutati ehitusmaterjali tõstmiseks, aga hiljem kohandati turistide veoks. Esialgu sõitis lift auru jõul ja tõusis tippu 20 minutit. Lifti lubati üksnes mehi, sest selles sõitmist peeti ohtlikuks, naised ja lapsed pidid trepist ronima. Tänapäeval tõuseb lift tippu 70 sekundit ja trepp on külastajatele suletud, sest vandaalid kipuvad seintele sodima ja trepikojas olevaid mälestuskive lõhkuma.
23. augustil 2011 sai monument 5,8-magnituudises Virginia maavärinas kahjustada ja suleti. Pärast 15 miljonit USA dollarit maksnud remonti avati monument taas külastajatele 12. mail 2014.
Arthur Koestler
pisi|Arthur Koestler (1969) Arthur Koestler (5. september 1905 Budapest – 3. märts 1983 London) oli Ungari juudi päritolu Briti kirjanik ja psühholoog.
Kirjanduslik looming
Tema kõige tuntum teos on romaan "Darkness at Noon" ("Keskpäevapimedus", 1940), mis avab Nõukogude Liidus 1930. aastatel toimunud poliitiliste kohtuprotsesside psühholoogilisi mehhanisme. Seda teost peetakse üheks 20. sajandi parimaks poliitiliseks romaaniks.
Teaduslik looming
Koestler kirjutas terve rea teaduslikke küsimusi käsitlevaid raamatuid. Nende seas on tähelepanuväärsed loovuse mehhanismi teemaline teos "The Act of Creation" (1964), ning keha ja vaimu dualismi vastane "The Ghost in the Machine" (1967).
Vaesus
Vaesus on täisväärtusliku elu alalhoidmiseks vajalike piisavate materiaalsete ja ka kultuuriliste vahendite puudus.
Jagatakse absoluutseks ehk primaarseks vaesuseks ja suhteliseks ehk sekundaarseks vaesuseks. Absoluutne vaesus viitab sellele, et rahuldamata on esmatähtsad vajadused elu alalhoidmiseks – puuduvad toit ja peavari. Suhteline vaesus tähendab, et inimene elab allpool toimetulekupiiri, sügavas materiaalses ilmajäetuses ning kui leibkonnas on tööealisi liikmeid osalevad nad tööturul üldse mitte või minimaalselt. Suhtelises vaesuses inimesed kogevad oma väikese sissetuleku tõttu sageli sotsiaalset tõrjutust, kuna nad ei saa endale lubada elementaarseid elutingimusi, maksta üüri või kommunaalkulusid, maksta hambaravi eest, süüa täisväärtuslikku toitu või osta endale vajalikke esemeid.
2019. aasta seisuga elas Eestis suhtelises vaesuses 20,7% ja absoluutses vaesuses 2,3% elanikkonnast. 2020. aastal elas absoluutses vaesuses 2,2% ja suhtelises vaesuses 20,6% Eesti elanikkonnast. Seega elas Eestis 2020. aastal ligi 28 700 inimest absoluutses vaesuses (kuusissetulek oli väiksem kui 220 eurot) ning suhtelises vaesuses ligi 270 800 inimest (kuusissetulek oli väiksem kui 631 eurot). 2020. aasta seisuga elab Eestis suhtelises vaesuses 17% lastest (see erineb piirkonniti: Ida-Virumaal elab suhtelises vaesuses 30% ja Valgamaal iga teine laps). Iga teine pensionär Eestis on vaesusriskis, üksi elavatest pensionäridest on vaesusriskis 80%. Kõige suurem oli suhtelise vaesuse määr 2020. aastal Ida-Virumaal (31,4%), Võrumaal (30%) ja Valgamaal (29,3%). Kõige madalam Harjumaal (16,5%), Tartumaal (18,8%) ja Lääne-Virumaal (19,5%). Absoluutse vaesuse määr oli kõige kõrgem Lõuna-Eestis (2,5%) ja kõige madalam Lääne-Eestis (1,4%).
Julmuse teater
Julmuse teater (prantsuse keeles: Théâtre de la Cruauté) on Antonin Artaud’ loodud teatriidee. Viiskümmend aastat varem oli selle sõnastanud ka näitekirjanik Henry Becque.
Artaud uskus, et vajame teatrit, mis meid üles ärataks, südant ja närve virgutaks. Julmuse teatri eesmärk oli šokeerida publiku meeli, kasutades vägivaldseid kujundeid, et nende emotsioone välja tuua. Tundes suurt huvi publiku ja etendajate vahelise suhte vastu, asetab Julmuse teater publiku etenduse keskele.
“Julmuse teatri esimene manifest” ilmus 1932. aasta oktoobris ning “Julmuse teatri teine manifest” 1933. aastal. Praktikas ei suutnud Artaud oma teooriad teostada. 1935. aastal toimus esimene Julmuse teatri etendus, mis täielikult läbi kukkus ning mille tagajärjel Artaud Prantsusmaalt lahkus.
Julmuse teater on mõjutanud palju nüüdisaegset teatriotsingut ja olnud oluliseks teoseks näiteks Jean Genet’le, Jerzy Grotowskile ja Peter Brookile.
Ajalugu
Artaud’ ajal valitses Prantsusmaa teatris tugev konservatism ja teater ise oli väga literatuurne. Alternatiivne avangardne teatriliikumine, mis mässas traditsioonide vastu ning kujunes välja aastatel 1914–1939, oli ka Artaud’ taustaks. Artaud oli tugevalt mõjutatud sürrealismist, mis aitas tal hilisemaid Julmuse teatri ideid vormida. Ta eitas kogu prantsuse teatritraditsiooni: ta eiras teatrit, mis leppis draamatekstide illustreerimisega ja nõudis teatrit, mis oleks iseseisev loov kunst, mitte kirjanduse koopia.
1926. aastal lõi Artaud koos Roger Vitraciga Alfred Jarry Teatri, mis tõi lavale vaid ebarealistlike draamasid. Sürrealistlik teater peegeldas uskumust, mille kohaselt alateadvus on kunstipärase tõe allikas. Teater tegutses vaid kaks aastat ning pärast oma tööd sürrealistlikus teatris hakkas Artaud välja töötama Julmuse teatri ideed.
Teooria
Julmuse teatri teooria jaguneb eelkõige kahte manifesti, mis avaldati artiklitena ning mille Artaud avaldas ühtsena oma teoses "Teater ja tema teisik" 1938. aastal.
Julmuse teater tahab luua teatrist reaalsuse, millesse inimene suudaks uskuda ja mis jätaks tema südamesse ja meeltesse niisama konkreetse hambajälje nagu iga tõeline aisting.
Julmus on teatris vajalik, sest publik hakkab uskuma teatriunelmaid vaid tingimusel, et peab neid tõelisteks unenägudeks, mitte reaalsuse kalkeerimiseks, tingimusel, et nad vallandavad temas unenägude maagilise vabaduse, mille ta tunneb ära ainult sel juhul, kui ta adub hirmu ja julmust.
Manifestides käsitleb Artaud selliseid teemasid nagu näiteks aktuaalsus, rekvisiidid, valgus, näitleja ja repertuaar, mille puhul toob välja nõudeid ja põhjendusi. Olulisemateks ja läbivamateks teemadeks on teatrikeel, neljanda seina kaotamine, kujundite ja märkide kasutamine ja nende süsteemi loomine ning müüdilikud metafüüsilised teemakäsitlused.
Üks julmuse teatri eesmärke on, et selge piirjoon elu ja teatri vahel kaotatakse.
Teatrikeel
Teater saab tagasi oma mõjuvõimu siis, kui on tagasi saanud oma keele ja ei sõltu enam orjalikult tekstist. Teatrile ainuomane keel asub kusagil žesti ja mõtte vahepeal. “Seda keelt on võimalik määratleda üksnes dünaamiliste ja ruumiliste väljendusvõimaluste vastandamise teel dialoogivormis sõnalistele väljendusvõimalustele.” Artikuleeritud keelt ei pea kõrvaldama, vaid sõnadele tuleb anda umbes selline tähtsus, nagu neil on unenäos – sõnad muutuvad loitsimiseks. Teatrikeel peab võimaldama üle astuda kunsti ja sõna tavapärastest piiridest.
Lava
Et luua vahetu side vaatajaga, tuleb ära kaotada lava ja saal ning asendada nad üheainsa ilma vaheseinte ja barjäärideta ruumiga.
Käsitletavad teemad
Teater peab püüdma arutluse alla võtta lisaks objektiivsele maailmale ka sisemaailma, see tähendab inimest kui metafüüsilist nähtust. Teemad suunatakse alateadvuse poole, mis on arvatavasti enamiku inimeste pahede ja probleemide algallikaks. Julmuse teater valib sellised süžeed ja teemad, mis vastavad meie ajastut iseloomustavale erutus- ja ängistusseisundile. Need saavad olema kosmilised universaalsed teemad, mis on võetud muistsetest kosmogooniatest ja müütidest. Jõuame vanarahvaliku etenduse juurde, mida vaim võib otse tõlkida ilma sõnakaridele jooksmata.
Moritz von Engelhardt (1778−1842)
Elukäik
Ta sündis Järvamaal Peetri kihelkonnas Viisu mõisniku pojana. Ta lõpetas Tallinna Toomkooli. Aastatel 1796–1798 õppis ta Leipzigi ja Göttingeni Ülikoolis õigusteadust. Aastal 1804 kuulas ta Tartu Ülikoolis füüsika ja keemia loenguid. Aastatel 1805–1809 õppis ta Freibergi mäeakadeemias Abraham Gottlob Werneri juures mineraloogiat. Aastatel 1820–1841 töötas ta Tartu Ülikoolis, olles selle esimene mineraloogiaprofessor ja mineraloogiakabineti juhataja.
Vechte
Vechte saab alguse Baumberge künkalt Saksamaa Nordrhein-Westfaleni liidumaal Münsteri linna lähedal ning voolab põhja Alam-Saksi liidumaale, möödub Nordhorni ja Emlichheimi linnadest, ületab piiri ja voolab siis läände Hollandi Overijsseli provintsi (siit selle alternatiivne Hollandi nimetus). Seal voolab see läbi Sallandi piirkonna põhjaosa, mööda Hardenbergist ja Ommenist, võttes teel kaasa Regge jõe veed.
Zwolle linna juures pöördub jõgi äkitselt põhja, et suubuda Hasselti linna lähedal Zwarte Wateri jõkke.
Ptolemaios kutsus Vechtet oma kaardil "Magna Germania" arvatavasti Vidruseks.
Tērvete muinaslinnus
Tērvete muinaslinnus oli tänapäeva Läti Zemgale regiooni Tērvete asula territooriumil kuni 1286. aastani asunud linnus. Linnuse ümber asus Tērvete maakond.
13. sajandil oli Tērvete linnus läänepoolsete semgalite peamisi keskusi. Henriku Liivimaa kroonika järgi oli sajandi alguses seal valitsejaks Vesthard. Pikemalt kirjeldab linnusega seotud sündmusi Liivimaa vanem riimkroonika. Selle kohaselt piirasid Liivi ordu väed 1259./1260. aasta talvel edutult linnust ja sinna varjunud ordu võimu vastu üles tõusnud semgaleid. Järgmisel, 1270. aasta piiramisel õnnestus neil linnus vallutada. Sel ajal kuulus linnus arvatavasti semgali ülikule Nameisisele. Nüüd tegi ordu sellest oma tugipunkti ja ehitas olemasolevaid linnuse kindlustusi võimsamaks. 1279. aastal puhkes uus semgalite ülestõus, mille esimene aktsioon oli Tērvete linnuse vallutamine Nameisise juhitud vägede poolt. 1281. aastal piiras Tērvetet orduvägi ja seal olnud semgalid nõustusid taas ordu ülemvõimu tunnistama. Linnust aga ei vallutatud ja see jäi endiselt semgalite valdusse. 1286. aastal rajas ordu otse Tērvete linnuse vastu Svētkalnsi linnuse. Seda asusid ründama žemaidid ja kohalikud semgalid, kuid kui edu ei saavutatud, siis otsustasid nad Tērvete linnuse maha põletada ja teise ülestõusu keskusse, Rakte linnusesse, taanduda.
1339. aastal ehitati Tērvete linnamäele Tērvete ordulinnus, mille 1345. aastal Leedu väed hävitasid.
Monroe maakond (Florida)
Monroe maakond (Monroe County) on maakond Ameerika Ühendriikides Florida osariigis.
Maakonna halduskeskus on Key West.
Rahvastik
Elanike arv oli 2010. aasta rahvaloenduse järgi 73 090.
Projekt Unison
Projekt Unison on Eesti heliprojekt, mis ühendab amatöör- ja professionaalseid muusikuid ja kunstnikke, kes loovad omanäolisi akustilisi keskkondi ja/või kontseptuaalseid raamistikke.
Projekt algas 2000.
2000 avaldas projekt plaadi "Märkmeid akustiliselt matkalt Balti Jaama / Trainpulse".
Verioja karstiala
Verioja karstiala on kaitstav karstiala Lääne-Viru maakonnas Viru-Nigula vallas. Karstiala paikneb Aseri rikkevööndil.
Karstiala moodustavad 350 m pikkusel lõigul 4 karstilehtrit. Karstilehtrite laius on kuni 15 m, pikkus kuni 25 m ja sügavus kuni 1,5 m.
Hugo Laur
Hugo Laur (20. märts 1893 Kärus – 30. detsember 1977) oli eesti näitleja.
Hugo Laur sündis metsavahi perekonnas. Laur õppis 1907–1910 Hugo Treffneri Gümnaasiumis, 1911–1913 Riias ehituskoolis ja 1913–1914 arhitektuuri erialal professor Berlofi eratehnikumis. Töötas 1911–1918 Riias, Muhus ja Tallinnas ehitustehnikuna ja arhitektina. Oli ansambli Laulvad Seilorid liige.
Laval alustas 1912 Riia Eesti Seltsis, oli 1918–1949 Estonia ja 1949–1965 Draamateatri näitleja ning 1948–1950 ühtlasi Eesti Riikliku Teatriinstituudi lavapraktikaõppejõud (aastast 1949 dotsent). Mängis külalisena enamikus Eesti teatreis, esines balletis, operetis, estraadil ja Eesti Raadios (kuuldemänge: "Surnud hinged", 1952, "Südametemurdumise maja", 1957), mängis ETV-s ("Avarii", 1959) ja filmis ("Kire lained", 1930, Berliin; "Elu tsitadellis", 1947, Lenfilm; "Valgus Koordis", 1951, "Tagahoovis", 1956, "Jääminek", 1962, kõik Tallinnfilm; "Maja düünides", 1963, Läti), Tuuline rand, 1971, Tallinnfilm
Tegutses ka lavastajana, dekoraatorina ning deklamatsiooni- ja jumestusõpetajana ("Praktilisi nõuandeid näojumestamiseks", "Teater" 4–5, 1935). Käis 1930. aastail riigivanema stipendiaadina õppereisil Saksamaal ja Austrias.
Eesti NSV teeneline kunstnik (1945), Eesti NSV rahvakunstnik (1947), Stalini preemia 1948 ja 1952, Nõukogude Eesti preemia 1950, Lenini orden 1956.
Eesti Näitlejate Liidu liige (1934) ja Kinoliidu liige 1959. aastast.
Aastatel 1951–1954 Eesti NSV Ülemnõukogu saadik, Eesti NSV Ülemnõukogu IV koosseisus.
Hugo Laur ei olnud abielus.
Victoria (Briti Columbia)
Victoria on linn Kanadas, Briti Columbia provintsi keskus.
Linn asub Vancouveri saarel kohas, kuhu 1843. aastal rajati Hudsoni lahe kompanii kaubapunkt. Selle juurde tekkis esimene Euroopast väljarännanute koloonia, mis sai nime kuninganna Victoria järgi.
Linnast saab alguse läbi Kanada kulgev maantee Trans-Canada Highway. Vancouveri ja Seattle'iga on linnal katamaraaniühendus. Nanaimoga ühendab linna raudtee Esquimalt and Nanaimo Railway.
Victorias asub ajaloo- ja etnograafiamuuseum Royal British Columbia Museum.
Rahvastik
2006. aasta rahvaloenduse andmetel elas linnas 78 057 inimest ja 2011. aasta rahvaloenduse andmetel 80 017 inimest. Koos eeslinnadega on elanike arv 360 000.
Jacksoni maakond (Põhja-Carolina)
Maakonna halduskeskus on Sylva.
Maakonna pindala on 1279 km², millest 10 km² moodustab veepindala.
Elanike arv oli 2010. aasta rahvaloenduse järgi 40 271. Aastal 2000 oli elanike arv 33 121.
Ajalugu
Jacksoni maakond moodustati 1851. aastal Haywoodi ja Maconi maakonna osadest. Maakond on saanud nime seitsmenda Ameerika Ühendriikide presidendi Andrew Jacksoni järgi.
Okeechobee maakond
Okeechobee maakond (Okeechobee County) on maakond Ameerika Ühendriikides Florida osariigis.
Maakonna halduskeskus on Okeechobee.
Ajalugu
Maakond moodustati 1917. aastal.
Rahvastik
Elanike arv oli 2010. aasta rahvaloenduse järgi 39 996.
Christoph Schnabel
Christoph Schnabel (10. november 1715 Nachterstedt – 24. september/5. oktoober 1761 Haljala) oli Eesti vaimulik.
Schnabel sündis Nachterstedtis Ascherslebeni maakonnas (praeguse haldusjaotuse järgi Seelandi Nachterstedti linnaosas Salzlandkreisis Saksi-Anhalti liidumaal).
Schnabel immatrikuleeriti 22. märtsil 1735 Halle ülikooli, oli aastal 1736 Halle vaeslastekooli informaator. 15. septembrist/26. septembrist 1737 oli Haljalas pastor Georg Sableri 9 lapse koduõpetaja. Ordineeriti õpetajaks 27. mail/7. juunil 1741.
Ta oli aastatel 1741–1761 Haljala Püha Mauritiuse koguduse õpetaja. Eestimaa konsistooriumi assessoriks sai 28. veebruaril/10. märtsil 1756. Oli pietistlik vaimulik ja toetas oma koguduses vaimulikku ärkamisliikumist.
Isiklikku
Tema poeg David Christoph Schnabel oli Koeru Maarja-Magdaleena koguduse õpetaja ja Tallinna toomkoguduse abiõpetaja, tema väimees (tütre Catharina Margaretha abikaasa) Anton Heinrich Lücke oli Ambla Maarja koguduse õpetaja; vend Gottfried Schnabel oli Helme Maarja koguduse õpetaja.
Bothriechis marchi
Bothriechis marchi on rästiklaste sugukonna maoliik.
Levik
Neid võib kohata Hondurases ja Guatemalas.
Kirjandus
Selles artiklis on kasutatud prantsuskeelset artiklit fr:Bothriechis marchi seisuga 12.05.2015.
Uninet
Uninet (ärinimedega AS Nösper, AS Uninet ja Unineti Andmeside AS) oli üks esimesi ja suuremaid andmesideteenust pakkuvaid ettevõtteid 1990. aastate Eestis.
Taavi Talvik on rääkinud, et idee Unineti loomiseks sündis tema Valitsussides töötamise ajal, mil paljud ettevõtted esitasid päringuid veebiühenduse loomiseks. Valitsusside poleks riigiasutusena sellega tegeleda saanud. Lõpuks ütles ettevõtte teine asutaja Andres Bauman: "Davai, teeme siis ära. Mingid tahtjad on olemas, teeme neile ühendused ära ja hakkame arveid kirjutama." Ettevõtte käivitamiseks osteti 1200 krooniga riiulifirma.
Uninet oli AS EsData järel teine oma kommertsvälisliiniga Eesti internetiteenuse pakkuja. Ettevõte avas välisliini 1996. aasta jaanuari alguses ja seda hakkas kasutama suur osa Tallinna äriettevõtetest, kes seni olid kasutanud EENeti akadeemilist välisliini. Välisühendus oli Global Sprintlinki võrguga, läbilaskevõime oli 1996. aasta alguses 128 kbit/s, hiljem 256 kbit/s.
1997. aastal ostis Elisa Corporationile kuuluv Soome ettevõte OY Finnet International AB 60% suuruse osaluse Unineti Andmeside AS-is ja ettevõtte peadirektoriks sai Markus Olavi Nisula.
Uninet alustas esimesena Eestis ADSL-püsiühenduse pakkumist. Ettevõte tuli teenusega turule 2001. aasta juuni alguses ja müüs esimesel kuul üle 75 ADSL-ühenduse. Unineti ADSL-võrk kattis alguses vaid osa Tallinnast, teenuse kuutasu oli 1000 krooni pluss käibemaks. 2002. aasta septembris oli ettevõttel enam kui 700 ADSL-klienti, kellest 87% olid ärikliendid.
Aastal 2005 moodustati ettevõtete Unineti Andmeside AS ja Elisa Andmesideteenused AS liitmise teel ettevõte Elisa Eesti AS.
Kurisoo karstiala
Kurisoo karstiala on kaitstav karstiala Lääne-Viru maakonnas Kadrina vallas Loobu jõe vasakul kaldal.
Aleksei Olgin
Aleksei Olgin (kodanikunimi Lev Solomonovitš Magratšov, Лев Соломонович Маграчёв; 1931 Leningrad – 17. jaanuar 2020 Tallinn) oli vene proosakirjanik ja luuletaja.
Kuni 1990. aastate keskpaigani elas ta Tallinnas, seejärel Soomes ning siis taas Tallinnas.
Ta kirjutas sõnad laulule "Esimesed sammud", mida esitab ansambel Kõrsikud (albumil "Heli jälgedes", 2013).
Ta suri 17. jaanuar 2020 Tallinnas ja maeti 28. jaanuaril 2020 Metsakalmistule.
Kassándra poolsaar
pisi|Kassándra poolsaare topograafiline kaart pisi|Chalkidike poolsaare kaart Kassándra poolsaar (kreeka keeles Κασσάνδρα) ehk Pallíni poolsaar (Παλλήνη) on poolsaar Kreeka põhjaosas, Chalkidike poolsaare edelaosa. Selle kirderannikut ümbritseb Egeuse mere Kassándra laht ja edelarannikut Therme laht.
Poolsaare keskasula ja Kassándra valla halduskeskus on Kassándreia linn.
Andri Ksenofontov
Andri Ksenofontov (sündinud 11. detsembril 1962) on Eesti arhitekt, muinsuskaitsja ja kunstikriitik.
Ta lõpetas aastal 1981 Tartu 2. Keskkooli ja aastal 1986 ERKI arhitektina.
Vabariiklaste ja Konservatiivide Rahvaerakond
Vabariiklaste ja Konservatiivide Rahvaerakond (lühend VKRE) oli Eesti erakond, mis tegutses 1994–1998. 1998. aastal ühines erakond Eesti Talurahva Erakonnaga, moodustati Rahvaerakond.
Erakond asutati septembris 1994, kui erakond Rahvuslik Koonderakond Isamaa lõhenes. Erakonna asutajate seas oli näiteks Enn Tarto.
Chaudière'i sild
Silla rajamine
1828. aastal ehitas inglise sõjaväeinsener John By üle Ottawa jõe mitmeavalise silla Union Bridge ühendamaks Bytowni (hilisem Ottawa) Wrightstowniga (hilisem Hulli linn, tänapäevane Gatineau linnaosa).
Silla peasilde (puidust kaarsõrestiku) pikkus oli 212 jalga (64,6 m).
18. mail 1836 varises puidust sillasõrestik kokku.
Hilisemad sillad
Pärast silla peasilde kokkuvarisemist (1836) toimis põhjakalda ja jõesaare vahel kuni 1843. aastani praamiühendus. 1843. aastal valmis Samuel Keeferi projekteeritud rauast rippsild. Union Suspension Bridge oli sildeavaga 73,8 m. Silla ehitustöid tehti Alexander Christie juhtimisel.
1889. aastal rekonstrueeriti silla peaava uuesti. Kandetarindid asendati terasest sõrestikkonstruktsioonidega.
Praeguse terasest sõrestikava ehitas 1919. aastal Kanada sillaehitusfirma Dominion Bridge Company.
Osa silla väikestest 1828. aastast pärit kivivõlvavadest on siiani säilinud ja kasutusel.
Kõlviku põik
Kõlviku põik on tänav Tallinnas Pirita linnaosas Lepiku asumis.
Kõlviku põik on saanud nime 31. juulil 1959.
Unetus Seattle'is
"Unetus Seattle'is" on 1993. aastal valminud film, mille lavastas Nora Ephron.
Hayflicki piirang
Hayflicki piirang ehk Hayflicki arv on eukarüootide somaatiliste rakkude paljunemiskordade piirarv.
Unetus Seattle'is
Film kandideeris kahele Oscarile, parima filmilaulu ja parima mugandatud käsikirja kategoorias.
Hayflicki piirang
Selle avastas Leonard Hayflick 1961. aastal. Ta näitas, et see on vahemikus 40 kuni 60.
Dastgāh
Dastgāh (pärsia keeles دستگاه‎‎) on muusikaline modaalsüsteem traditsioonilises Pärsia muusikas.
Pärsia traditsioonilises muusikas on 12 põhilist dastgāh 'i. Kuigi dastgāh 'e on kasutusel 50, räägivad teoreetikud tavaliselt 12 dastgāh 'ist.
Dastgāh on meloodiatüüp (tüüpmeloodia), mida esitaja kasutab improviseeritud pala aluspõhjana.
Lühike kirjeldus
Iga dastgāh koosneb seitsmest põhinoodist ja mitmest muutuvast noodist, mida kasutatakse ornamenteerimiseks ja moduleerimiseks.
Põhilised dastgāh 'id
Enamik õpetlasi jagab traditsioonilise Pärsia kunstmuusika seitsmeks dastgāh 'iks, kuigi mõned jagavad kaheteistkümneks dastgāh 'iks (arvestades Abū ʿAṭā 'd, dashtī 'd, āvāz-e afshārī 'd, bayāt-e Kurd 'i ja bayāt-e Eşfahān 'i eraldi dastgāh 'idena, selle asemel, et võtta neid teiste dastgāh 'ide alamkategooriatena). Need, kes liigitavad traditsioonilise Pärsia muusika seitsmeks dastgāh 'iks, loendavad tihtipeale ka, et on olemas seitse āvāz 'i (pärsia keeles آواز‎‎), mis on seotud nende dastgāh 'idega. Nimekiri koos 7 dastgāh 'i ja 7 āvāz 'iga: Mõnes situatsioonis käsitletakse ka āvāz 'i eraldi dastgāh 'ina, aga see on siiski vastuolus tehniliste üksikasjadega Iraani muusikas.
Spinaalganglion
Spinaalganglion ehk seljaajuganglion (ladina keeles ganglion spinale; inglise keeles dorsal root ganglion) on närvirakkude kogum, mis paikneb seljaajunärvi selgmisel juurel selgroolülidevahelises mulgus. Seljaajuganglionis paiknevad valu-, sügelus-, temperatuuri- ning puutestiimulite poolt aktiveeritavate sensoorsete närvirakkude rakukehad.
Dihhotoomia (apooria)
"Dihhotoomia" on üks Zenoni apooriatest.
Et läbida mingi vahemaa, tuleb läbida kõigepealt pool sellest vahemaast. Selleks aga, et jõuda poolele maale, tuleb omakorda läbida poolest vahemaast pool, jne lõpmatuseni. See tähendab, et läbida tuleks lõpmata palju teepikkusi. See aga pole võimalik lõpliku aja jooksul.
Zenon Eleast järeldas sellest, et vahemaa läbimine pole võimalik, nii et liikumine pole võimalik.
Kolomenski Štandart
Kolomenski Štandart (vene keeles Коломенский Штандарт) on kahe tekiga kaheksas Rossija-klassi (projekt 785/OL800, I seeria) Venemaa jõereisilaev, mis on ehitatud Národný Podnik Škoda Komárno (Slovenské Lodenice n.p. Komárno) laevatehases Komárnos Tšehhoslovakkias 1953 Volga jõelaevakompaniile.
Laev tehasenumbriga 318 ehitati 1953. aasta mais ja Uzbekistani nime all kasutati mitte ainult Venemaa jõgedel liinil Moskva – Rostov Doni ääres ja alates 1962. aastast Volgograd-Samara NSV Liidu lipu all, vaid ka Ukrainas aastail 1986–1989 Tšornobõli katastroofi tagajärgede likvideerimiseks, kus seda kasutati hotellina.
2004 nimetati Uzbekistan ümber Tsar Pjotriks. 2005. aastal sai laev praeguse nime ja seda kasutatakse hotellina ja kohvikuna Moskvas, selo Kolomenskoje lähedal.
Ryškėnai vald
Ryškėnai vald (leedu keeles Ryškėnų seniūnija) on 2. järgu haldusüksus (vald) Leedus Telšiai rajooni territooriumil.
Valla pindala on 107 km². 2011. aasta seisuga elas seal 21463 inimest. Valla keskuseks on Ryškėnai küla, vallamaja aadress on Masčio g. 5. Vallavanem on Gražina Sukurienė. . Lisaks asub vallas ka Lauko Soda alev (2011. aastal 134 elanikku).
BunsenLabs
pisi|BunsenLabs Helium R4 cdsized, mis põhineb Debian 9.6 Stretchil BunsenLabs on Debianil põhinev Linuxi distributsioon, mis on kogukondlik järglane CrunchBang Linuxile. See põhineb Debian 9.6 Stretch stabiilsel väljalaskel.
BunsenLabsi peamisteks omadusteks on kergus, kiirus, stabiilsus ja minimalistlik kasutajaliides. Distro vaikimisi graafiline keskkond on Openbox aknahaldur koos Conky vidinatega.
See on üks vähestest distributsioonidest, mis annab Live CD peal välja kaasaegset Debiani-põhist süsteemi graafilise keskkonna ja Firefoxi lehitsejaga. Saadaval on nii LiveCD kui ka LiveDVD-versioonid 32- ja 64-bitistele süsteemidele.
BunsenLabsi suhteliselt vähesed nõudmised võimaldavad seda käitada vanal arvutiriistvaral (~10 aastat). Graafilise keskkonna ja lehitseja või muu rakendustarkvara käitamiseks vajalik RAM-mälu nõue arvutile on vähemalt 1 GB. Koos ID-kaarti toetava tarkvaraga on mistahes ressursimahukamaks tööks soovituslik RAM-mälu miinimumvajadus 1,5–2 GB.
Distributsioon on osaliselt ühilduv ID-kaardi tarkvaraga: peale ID-kaardi tarkvara enam-vähem edukat installi on võimalik kasutada lehitsejas PIN1 ja PIN2 koode (sisenemine ja allkirjastamine), ning osaleda Eesti e-valimistel. ID-kaardi haldustarkvara küll käivitub, kuid ei ole siiski täiel määral funktsionaalne.
Eesti Tervishoiukoda
Eesti Tervishoiukoda oli Saksa okupatsiooni ajal 1943–1944 tegutsenud tervishoiuorganisatsioon, mille ülesannete seas oli riiklik tervishoiukorraldus. Koja juhataja oli Theodor Asu.
Keskkonna isepuhastusvõime
Keskkonna isepuhastusvõime (inglise en­viron­mental assimilative capacity) on ökosüsteemide võime assimileerida ja kahjutustada saastust organismide elutegevuse ning füüsikalis-keemiliste protsesside tulemusena.
Keskkonna isepuhastusvõime on üks olulisemaid ökosüsteemide omadusi, mida inimtegevuses (nii üksikisiku, ettevõtte kui riigi tasandil) kasutatakse enamasti tasuta.
Filippo Juvarra
Filippo Juvarra (7. märts 1678 Sitsiilia, Messina – 31. jaanuar 1736 Hispaania, Madrid). Juvarra tegutses nii barokiaegse arhitekti kui ka lavakunstnikuna ning kogus kuulsust 18. sajandi algul peaaegu kogu Euroopas.
Elektervedu
Elekterveoajamite põhikomponendiks on veomootor. Hübriidajami veo-elektrimootor võib olla kombineeritud teist liiki mootoritega, nt. hübriidautodel ja diisel-elektrilistel veduritel. Veo-elektrimootoreid reguleeritakse tänapäeval jõupooljuhtseadistel põhinevate jõupooljuhtmuunduritega, see valdkond kannab nime jõuelektroonika.
Filippo Juvarra
Varasem elu
Käies oma isa ja venna jälgedes õppis Juvarra noores eas hõbesepaks. Juba 12- aastaselt hakkas ta huvi üles näitama arhitektuuri vastu, ning omas isegi Giacomo Barozzi da Vignola teost “The Five Orders of Architecture”, mille kaudu ta peamiselt arhitektuuri tundma õppis. 25- aastaselt pühitseti Juvarra ka preestriks. Sama vanalt, aastal 1703/1704, otsustas Juvarra sõita Rooma, et tutvuda seal kuulsate arhitektide loominguga. Roomas õppis ta Carlo Fontana käe all, kes algselt küll preestriks õppinud noormehe annetesse väga ei uskunud. On erinevaid käsitlusi Juvarra eluloo kohta ning raske on teha ühtset järeldust, kuidas ta täpselt Fontana juurde õppima vastu võeti, kuid mõlemad allikad kinnitavad, et Fontana oli Juvarra andest ja võimetest hämmastunud. Fontanal, nähes Juvarra seniseid joonistusi oli raske uskuda, et tegemist on iseõppinuga. Fontana saatis Juvarra Rooma Kapitooliumi joonistama Michelangelo loomingut ning sellest perioodist on säilinud palju tema töid nii Kapitooliumist, Palazzo Farnezest ning Bernini, Borromini, Fontana jpt hoonetest.
Elektervedu
Elektervedu kasutatakse:
Filippo Juvarra
Varasem elu
1706. aastal korraldas paavst Clemens XI Itaalia kunstnike akadeemias (Accademia di San Luca) konkursi algajatele kunstnikele, kus ka Juvarra otsustas kandideerida. 27- aastaselt oli ta palju vanem kui teised konkursil osalejad. Juvarra töid nähes oli vastuvõtukomisjoni liikmetel raske uskuda, et tegemist on algajaga. Komisjonis oli aga ka Carlo Fontana poeg Francesco, kes kinnitas, et Juvarra on Roomas arhitektuuri õppinud vaid kuus kuud. Juvarra talent hämmastas vastuvõtukomisjoni, ning pärast esimese koha võitmist pandi Juvarra tööd üles ka akadeemia näitusteruumi. 1707. aastal alustas Juvarra ka akadeemias perspektiivi õpetamist, tehes seda kuni 1708. aastani, ning jätkates uuesti 1711. aastal.
Joonistused Rooma Kapitooliumist
Juvarralt on säilinud suur hulk joonistusi, ning nende hulgas ka märkimisväärsed joonistused Kapitooliumist Roomas. Joonistusi uurides saame ülevaate tema kunstilisest tegevusest Roomas, eriti sellest, kui palju on tema töödes klassikalise arhitektuuri uurimist ja läbitöötamist. 1709. aastal valmisid esimesed joonistused Kapitooliumist, mis olid mõeldud näitamiseks Taani kuningas Frederik IV-le, kes peagi Roomat külastada plaanis. Vastavalt Prantsuse maalikunstniku Charles Poersoni sõnadele, oli Juvarra joonistanud Rooma antiikse Kapitooliumi. Poersoni juhatusel saadeti joonistused Prantsusmaale lootusega, et Juvarrast võiks isegi saada Prantsuse kuninga peajoonestaja, mida aga ei juhtunud. Taani kuningale mõeldud joonistel lähtus ta mitte vaid oma kujutlusvõimest, vaid ka kirjalikest allikatest, mis kirjeldasid antiikset Kapitooliumi. Seega Juvarra pidas oma loomingus tähtsaks ka mineviku uurimist. Kuigi Juvarra Taani kuningale mõeldud joonistused ei ole säilinud, võib need rekonstrueerida tema olemasolevatest joonistest Kapitooliumist ning ka kaasaegsete kirjeldustest.
Looming Torinos
pisi|Stupinigi kuninglik jahimaja 1714. aastal sai Juvarrast Savoia kuninga esimene arhitekt, ning sai oma ülesandeks kujundada uueks Savoia pealinn Torino. Tegemist oli linna kolmanda ümberehitusega. Juvarra loomingusse kuulub Torino linnas kuusteist paleed, kaheksa kirikut ja ohtralt sisekujundust nii mööbli kui ka kirikukaunistuste näol. Juvarra loomingut linna planeerimises võiks nimetada kergemeelseks rokokooks. Tema ideid ja plaane teostasid Itaalia andekad ning väga suurte kogemustega käsitöölised, kunstnikud, skulptorid jne. Kaks suurimat meistriteost on kuninglik jahimaja Stupinigis ning Torino Madonna del Carmine kirik. Juvarra ammutas inspiratsiooni suuresti Saksa kirikutest, olles pärast renessanssi esimene itaalia arhitekt, kelle loomingus oli Põhja-Euroopa mõjutusi.
Stupinigi kuningliku jahimaja uuendusega alustati 1729. aastal ning kahe aasta pärast sai toimuda juba esimene jaht. Juvarra kutsus interjööri kaunistama dekoraatorid suures osas Veneetsiast. Jahimaja ning selle pargi laiendusse panustasid aastate jooksul Juvarra suunamisel mitmed Itaalia arhitektid.
Tegevus lavakunstnikuna ja muu looming
Juvarra tegeles ka lavakunstnikuna, üks esimestest olles Poola kuninganna Maria Casimira teatrile Roomas Zuccari palees. Lavakujundust sai ta luua ka Saksa-Rooma keisrile Joseph I-le ja ooperile Giunio Bruto-le. Töö lavakunstnikuna mõjutas suuresti ka Juvarra hilist loomingut arhitektuuris, ning ta võttis seda eeskujuna käsitleda hoonet kui ühtset tervikut. Tema varasemad hooned, loodud ka Torino linna planeerimise ajal, esindavad rohkem traditsioonilist viisi – staatilised ning teravalt piiritletud ruumid. Tema lavakujundustegevusest mõjutatud hooneid saab ka nimetada Itaalia varase rokokoo stiili ühtedeks parimateks näideteks. pisi|Lissaboni kuningalossi projekt Suur osa Juvarra loomingust on vaadeldavad Itaalias, kuid on olemas ka allikad, et arhitekt viibis mingi perioodi ka Portugalis, töötades kuningas João V heaks. Väidetavalt kavandas Juvarra suuresti Lissaboni linna lääneosa, ning tema loometöö Portugalis ei piirdunud vaid Mafra palee ehitusega.
Elu lõpp ja tähtsus kunstiajaloos
1735. aastal kutsuti Juvarra kuninga Felipe V poolt Hispaaniasse, et seal tema heaks töötada, kahjuks aga lahkus Juvarra sellest järgmisel aastal elavate seast.
Juvarrat peetakse hilise barokkstiili meisterlikuks väljendajaks, kes järgis ning jätkas suuresti Bernini traditsiooni. Teda on peetud oma aja andekaimaks arhitektiks Itaalias, kelle mõju ja looming jõudis Itaaliast ka mujale Euroopasse.
Kirjandus
Britannica, The Editors of Encyclopaedia. Filippo Juvarra. Encyclopedia Britannica, 2022, https://www.britannica.com/biography/Filippo-Juvarra.
Getty Museum Collection. Person: Filippo Juvarra. https://www.getty.edu/art/collection/person/103JQD.
Hunting Residence of Stupinigi (Palazzina di Caccia di Stupinigi). Castles and Palaces. American Delegation of Savoy Orders, https://www.savoydelegation-usa.org/stupinigi-royal-hunting-lodge.html.
Millon, H., A. “Filippo Juvarra and Architectural Education in Rome in the Early Eighteenth Century.” Bulletin of the American Academy of Arts and Sciences, kd 35, nr 7, 1982, lk 27–45. JSTOR, https://doi.org/10.2307/3823008.
Pinto, J. “Filippo Juvarra’s Drawings Depicting the Capitoline Hill.” The Art Bulletin, kd 62, nr 4, 1980, lk 598–616. JSTOR, https://doi.org/10.2307/3050056.
Raggi, G. Abstract – Filippo Juvarra in Portugal: unpublished documents on projects of Lisbon and Mafra. ArcHistoR Architettura Storia Restauro – Architecture History Restoration. Italy, lk 32,  https://doaj.org/article/06a311f182f9499b9d75d67cbb206adc.
World Encyclopedia. Juvarra, Filippo. Architecture: Biographies.https://www.encyclopedia.com/people/literature-and-arts/architecture-biographies/filippo-juvarra.
Teleoloogiline jumalatõestus
Teleoloogiline jumalatõestus (ka teleoloogiline argument) on kava või eesmärgi alusel põhjendada jumala olemasolu; üks jumalatõestusi.
Näiteks: jumala olemasolule viitab looduse eesmärgipärasus ja otstarbekus.
Kriitika: eesmärgipärasus ja otstarbekus on seletavad bioloogilise evolutsiooniteooriaga.
Osceola maakond (Florida)
Maakonna halduskeskus on Kissimmee.
Ajalugu
Maakond moodustati 1887. aastal.
Rahvastik
Elanike arv oli 2010. aasta rahvaloenduse järgi 268 685.
John Hall (preester)
John Robert Hall (sündinud 13. märtsil 1949 Londonis) on Inglismaa kiriku preester. 2018. aasta seisuga on ta diakon Westminster Abbeys ja Ühendkuningriigi kuninganna Elizabeth II kaplan.
Outaouais
Outaouais on Kanada provintsi Québeci üks seitsmeteistkümnest halduspiirkonnast. Selle provintsivalitsusele alluv keskus asub Gatineaus.
Vaba Tallinna Kodanik
Vaba Tallinna Kodanik (lühend VTK) on Tallinnas tegutsev valimisliit. Valimisliidu tekkimise algatas Vaba Isamaaline Kodanik.
VTK osales 2013. aasta kohaliku omavalitsuse volikogude valimistel, kus saadi 4,01% häältest. VTK linnapea kandidaat oli Hardo Aasmäe.
Valimisliit kandideeris 2017. aasta kohalike omavalitsuste volikogude valimistel.
17. augustil andis VTK teada, et välistab koostöö valimisliiduga Tegus Tallinn, viidates muuhulgas sellele, et Tegus Tallinn nõudis VTK-lt valimisliitude esindajate kohtumisel, et VTK aitaks tagasi tuua 1990. aastate poliitika- ja ärikombed, ning et Tegus Tallinn ei välistanud koostööd Keskerakonna ja Edgar Savisaarega. Keskerakond ja Edgar Savisaar on parasjagu kohtu all mitmete korruptsioonisüüdistuste pärast. Valimisliidud toetasid kohtumisel ideed asendada linnapea amet linnamänedžeri ametikohaga. Veel oli kõne all Urmas Sõõrumaa ja Tallinna linna vahelised koolide halduslepingud.
Vaesusindeks
Vaesusindeks (inglise human poverty index, HPI) riigi elustandardi näitaja.
Inimpuuduse indeks (HPI) võeti esmakordselt kasutusele ÜRO arenguprogrammi (UNDP) inimarengu aruandes 1997. aastal, püüdes koondnäitajaga ühendada elukvaliteedi puuduste erinevad omadused, et jõuda kokkuvõtlik hinnang vaesuse ulatuse kohta kogukonnas.
See tähendab, et kui inimarengut peetakse laiendavateks valikuteks ja vabaduste laiendamiseks, et nad saaksid inimväärse elatustaseme, vabaduse, väärikuse, enesehinnangu ja teiste austamise, siis peaks vaesuse mõõtmisel arvestama nende vabaduste äravõtmisega.Seepärast vaatleb HPI inimarengu indeksis võetud kolme põhimõõdu puudust: pikk ja tervislik elu, mida mõõdetakse tõenäosusega, et ei ela enne 40-aastaseks saamist; teadmised või väljajätmine sellest, nagu mõõdetakse täiskasvanute kirjaoskuse tasemega; ja inimväärne elatustase või põhiteenuste puudumine, mõõdetuna nende elanike osakaaluga, kes ei kasuta parema veega seotud allikaid ja vanusepiiri alla kuuluvate laste osakaal.
Kui inimarengu indeks mõõdab üldist inimarengut riigis, siis vaesusindeks peegeldab selle jaotumist ja mõõdab takistusi ühtlase inimarenguni jõudmisel, samuti põhiliste inimarengu dimensioonide puudumist.
HPI-1 mõõdab vaesust arengumaades, HPI-2 mõõdab vaesust tööstusriikides, kuna suhteline vaesus varieerub kogukonna majanduslikest ja sotsiaalsetest oludest olenevalt.
Inimese vaesusnäitaja (HPI) kohta on kolm näitajat:
Elamis vanus: surma tõenäosus suhteliselt varases eas ja seda tähistab tõenäosus, et HPI-1 ja HPI-2 ei ela alles vastavalt 40-60-aastastele.
Teadmised: lugemis- ja suhtlemismaailmast väljajätmine ja seda mõõdetakse kirjaoskamatu täiskasvanute osakaaluga.
Inimväärne elatustase: Eelkõige üldine majanduslik eraldamine
Inimarengu aruande veebisaidil antakse kokkuvõtlik ülevaade "Kombineeritud indeks, mis puudutab inimarengu indeksis sisalduvaid kolme põhimõõdet: pikk ja tervislik elu, teadmised ja inimväärne elatustase".
Selle arvutamise valem on:
HPI-1 =
P_1: Sündimus tõenäosus mitte ellujäämiseks kuni 40-aastaseks (korda 100)
P_3: Inimväärse elatustaseme kaotamine ehk
1) Elanikkonna protsent, kus puudub joogivesi
2) Elanike protsent, kellel puudub juurdepääs tervishoiuteenustele
3) Vähem kui viieaastaste alamkaalu protsent
\alpha: 3
Inimarengu aruannete veebisaidil on see kokkuvõte "Kombineeritud indeksite puudused nelja põhimõõdul, mis on võetud inimarengu indeksis - pikk ja tervislik elu, teadmised ja inimväärne elatustase ning ka sotsiaalne tõrjutus". Selle arvutamise valem on:
P_1: Tõenäosus sünnituse algusest, kes ei ela kuni 60-aastaseks
P_2: Täiskasvanud, kellel puudub funktsionaalne kirjaoskus
P_3: Sissetuleku vaesuspiiri alla kuuluv rahvastik (50% leibkondade keskmise kohandatud leibkonna kasutatavast tulust)
P_4: Pikaajalise töötuse määr (kestab 12 kuud või rohkem)
Mitmemõõtmeline vaesuse indeks (MPI) aitab ressursse tõhusalt jaotada, võimaldades suunata vaesuse suurimat hulka; see võib aidata mõnda ühtset geograafilist strateegiat suunata strateegiliselt ja jälgida poliitilise sekkumise mõjusid. MPI-d saab kohandada riigi tasandil, kasutades indikaatoreid ja kaalusid, mis mõjutavad piirkonda või riiki, seda võib kasutada ka riiklike vaesuse kaotamise programmide jaoks ning seda saab kasutada aja jooksul muutuste uurimiseks.
Möll (jõgi)
Kulg
Jõgi saab alguse Kesk-Ida-Alpide Kõrg-Tauerni mäestikust Pasterze liustikult Großglockneri jalamil, mis on Austria kõrgeim mägi. See suubub 84 km järel Möllbrücke juures Dravasse. Alguses, Pasterze liustiku kaguservas on see tõkestatud Margaritze veehoidla moodustamiseks, kust osa vett suunatakse survetunnelite kaudu läbi Alpide peaaheliku ja Wiesbachhorni mäe Verbund AG hüdroelektrijaama veehoidlatesse Kaprunis Salzburgi liidumaal.
thumb|left|Mölltal [[Obervellachi juures]]
Möll voolab seejärel Heiligenblut am Großglocknerisse, paralleelselt Grossglockneri kõrgalpi maanteega, ja edasi lõuna poole, eraldades Schoberi rühma mäed (läänes) Goldbergi rühma mägedest (idas). Winklernis, Tirooli (Ida-Tirooli) piiri ääres Iselsbergi kurus pöördub see itta, voolates läbi Mölltali laia madalama osa piki Kreuzecki rühma põhjaserva.
Stalli lähedal allavoolu paisutatakse Mölli veed taas Gößnitzi veehoidlasse. Obervellachis on jõesäng paralleelselt Tauerni raudteega, mis laskub Mallnitzist ja Tauerni tunneli lõunaväravast. Kolbnitzi lähedal ja suubumiskohas Dravasse on Möll taas paisutatud Rottau tasandusmahuti moodustamiseks. Sealt suunatakse osa veest Malta-Reissecki elektrijaama alumisse astmesse Möllbrückes.
Möll on populaarne kärestikusõidu jõgi ja üks eelistatumaid parvematkajõgesid Kärntenis.
Suhe (filosoofia)
Suhe ehk relatsioon on filosoofias aktsidents, mis seob vähemalt kaht entiteeti.
Meeste 10 000 m jooks 1997. aasta maailmameistrivõistlustel kergejõustikus
Meeste 10 000 meetri jooks 1997. aasta maailmameistrivõistlustel toimus 3. ja 6. augustil 1997.
1. eeljooks 3. augustil kl 22.25
2. eeljooks 3. augustil 23.00
Finaal 6. augustil 20.35
Brūnas
Brūnas (ka Brounas) on küla (skrajciems ehk hajaküla) Lätis Alūksne piirkonnas Maliena vallas. Brūnas asub valla põhjaosas merepinnast 169 meetri kõrgusel Ievedne jõe kaldal. Küla jääb valla keskusest Brencist 3, piirkonna keskusest Alūksnest 14 ja Riiast 216 kilomeetri kaugusele.
Russalka (folkloor)
pisi|[[Ivan Bilibin, "Russalka", 1934]] Russalka (vene keeles русалка 'näkineid') on naistegelaskuju slaavi mütoloogias. Venemaa eri piirkondades varieerub russalkaga seonduv tugevasti. Russalkat on peetud eeskätt veekogude, aga ka põldude ja metsade kaitsjaks ja eelmainitud kohtades elavaks.
Tegelaskuju on nime andnud samanimelisele laevale.
Merikanni tänav
Merikanni tänav on tänav Tallinnas Pirita linnaosas Lepiku asumis.
Merikanni tänav on Sompa teelt algav umbes 100 meetrit pikk umbtänav, mis on rajatud endise Lepiku küla Kriibi (Abo) talu maadele.
Merikanni tänav on saanud nime 11. septembril 2013 roosa merikanni järgi. Merikanni tänava kahel kinnistul on leitud roosa merikanni (III kategooria kaitsealune liik) kasvukoht.
2015. aasta alguse seisuga on Merikanni tänav pinnastee.
Varvara (Blohhina)
Varvara (vene keeles Варвара; kodanikunimega Jelizaveta Dmitrijevna Blohhina Елизавета Дмитриевна Блохина; 14. august 1843 Bolšije Doli possaad, Kostroma kubermang – 23. detsember 1915 Tšeremissi Kozmodemjanski Püha Kolmainu klooster) oli õigeusu nunn. Aastatel 1892–1897 oli ta Pühtitsa kloostri esimene ülem (iguumenja). Iguumenjaks ülendati ta 31. jaanuaril 1893.
Surnud 30. oktoobril
Siin loetletakse 30. oktoobril surnud tuntud isikuid.
Daniel Zaar
pisi|Daniel Zaar (2016) Daniel Zaar (sündinud 24. aprillil 1994 Helsingborgis) on Rootsi jäähokimängija, kes mängib Rootsi kõrgliiga klubis Rögle BK ründajana paremäärel.
Ta alustas Rögles ka klubikarjääri. Rootsi kõrgliigas debüteeris ta hooajal 2012–13. Hooajal 2013–14 Zaar Rootsi esiliigas resultatiivseim noormängija (16+20). Hooajal 2014–15 mängis ta Rootsi kõrgliigas Luleå HF-i ridades. Ta võitis Luleåga sel hooajal Jäähoki Meistrite Liiga.
2012. aastal valis Columbus Blue Jackets ta NHL-i draft'is 152. valikuna. 2015. aastal asus ta mängima Blue Jacketsi noorteklubis Lake Erie Monsters American Hockey League'is. Samal hooajal võitis ta klubiga Calder Cup'i.
Hooajal 2017–18	mängis ta Rootsi kõrgliigas Malmö Redhawksi ridades. 2018. aasta aprillis naasis ta Röglesse. Hooajal 2020–21 oli Zaar Rootsi kõrgliigas teine suurim skooritegija (18+32). Samal hooajal jõudis ta Röglega Rootsi meistrivõistlustel finaali, kus kaotati Växjö Lakersile mängudega 1:4.